AQShda qora tanlini o‘ldirgan politsiyachi ishdan chetlatildi

AQShning Minnesota shtatida politsiya xodimi mahalliy fuqaroning o‘limi tekshirilayotgan vaqtda ma’muriy ta’til (ish joyi va oylik saqlanib qolinadi, ammo o‘z vazifasini bajarish huquqi olib qo‘yiladi)ga chiqarildi, deya xabar bermoqda CBS telekanali.

 Kadr: CBS
6-iyul kuni kechqurun politsiya patrul ofitseri hujjatlarni tekshirish uchun 32 yoshli Fernando Kastil o‘z sevgilisi va to‘rt yoshli qizi bilan o‘tirgan mashinani to‘xtatdi. Qizning aytishicha, Kastil hujjatini olish uchun cho‘ntagiga qo‘lini olib borganida tartib posboni unga to‘rt marta o‘q uzdi. Bundan avval erkak politsiyachiga yonida qurol borligi va buning uchun zarur litsenziyaga ham egaligini ma’lum qilgan.
Bir necha soatdan keyin afroamerikalik mahalliy kasalxonada vafot etdi.